სამართალდამცავ სტრუქტურებში მათი ყოფნა უსაფრთხო არ არის, რადგან ისინი ყოველთვის შეეცდებიან, გამოძიებას მათთვის სასარგებლო მიმართულება მისცენ. შესაძლოა, სწორედ ესაა მიზეზი, რომ ჟვანიას საქმე არცთუ დამაჯერებლად გამოიყურება, შესაბამისად, ჩნდება კითხვა, საერთოდ შესაძლებელია თუ არა ამ საქმის გამოძიება, მით უფრო, საერთაშორისო გამოცდილების გათვალისწინებით? მოგეხსენებათ, ამხელა პოლიტიკური მნიშვნელობის ადამიანთა მკვლელობა იშვიათად თუ გახსნილა. ამ კონკრეტულ შემთხვევაში საკითხი ასე დგას: გააჩნია, რა ძალები და მოტივები იყო ჩართული ამ მკვლელობაში, თუ საერთოდ იყო მკვლელობა. თუკი ეს შემთხვევითი მკვლელობაა, ოღონდ ისეთი პირების მიერ ჩადენილი, რომელთა დასახელება წინა ხელისუფლების პირობებში არ შეიძლებოდა, გამოდის, რომ ისეთი ტიპის დანაშაულია, რომლის მარტივად გახსნა შეიძლება.